Katedralo Sankta Koro de Jesuo (Sarajevo)

La preĝejo Sankta Koro de Jesuo (kroate: Katedrala Srca Isusova) estas romkatolika katedralo en la urbocentro de Sarajevo (Bosnio kaj Hercegovino). Temas pri novgotika ejo kun ĥorejo duonronda norde kaj dutura portalfasado kun rozvitralo sude. La internon karakterizas blankaj marmoraj skulptaĵoj kaj buntvitraj fenestroj kun multaj figuroj. La origina stato ja bone konserviĝis ĝis hodiaŭ. Laŭ planoj de la arĥitekto Josip Vancaš ĝi estiĝis inter 1884 kaj 1889 - por la ĵus fondita arkiepiskopujo Vrhbosna. Vancaš lerte kombinis modelojn de katedraloj je Diĵono kaj je Prago (turoj). Tiam episkopis Josip Stadler. Restaŭradon profundan oni povis fini en 2013, pri kio engaĝiĝis ankaŭ la aĥena pastro Heribert August. La orgenon instalis en 1889 la firmao Heferer. Post restaŭroj (1932 kaj 1989) ĝi estis domaĝita dum la jugoslavaj militoj. En 2017 oni prezentis tute refaritan orgenon. Eksteraj ligiloj informoj sur la municipa paĝaro paĝaro de la episkoparo de Bosnujo Notoj